ধামরাই প্রতিনিধি জানান, ধামরাইয়ে আজ সকাল ৯টায় ধামরাইয়ের সুতিপাড়া-নান্নার সড়কের গোপালকৃষ্ণপুর বাজারে রাস্তা পার হওয়ার সময় ঝুমুর আক্তার নামে চার বছরের এক শিশুকে ইটভর্তি একটি ট্রাক চাপা দেয়। এতে ঘটনাস্থলেই তার মৃত্যু হয়। সে গোপালকৃষ্ণপুর গ্রামের লিটন মিয়ার মেয়ে। এসময় স্থানীয় জনতা ট্রাকসহ চালক সুমন মিয়াকে আটক করেন। এদিকে ঢাকা-আরিচা মহাসড়কের ধামরাইয়ের কালামপুর করিম টেক্রাট্রাইলের সামনে শনিবার রাতে ট্রাকের চাপায় অজ্ঞাত এক নারী নিহত হয়েছে। ট্রাক চাপার পর ওই নারীর ওপর দিয়ে আরও অর্ধশতাধিক গাড়ি চলে যায়।